Martin Walser

Martin Walser (født 24. mars 1927 i Wasserburg am Bodensee i Tyskland) er en tysk forfatter, dramatiker, manusforfatter og samfunnsdebattant som er mest kjent for boka Ein Flugzeug über dem Haus und andere Geschichten (1955). Ei bok som også ble hans gjennombrudd som forfatter. 


== Liv og virke ==


=== Bakgrunn ===
Martin Walser vokste opp med sin mor etter at hans far døde da han var ti år gammel. Han hjalp sin mor i driften av familiens Gastwirtschaft (vertshus). I 12-årsalderen begynte han å interesserea seg for lyrikk og begynte å lese Friedrich Nietzsche og Fjodor Dostojevskij. 
Årene 1944-1945 var Walser innkalt i arméens luftforsvar. Han søkte om å få bli feltjegare men hans søknad ble avslått. I 1945 havnet Walser i amerikansk krigsfangenskap. 
I 1946 tok han sin studenteksamen i Lindau, og studier fulgte i Regensburg og Tübingen. Han studerte litteraturvitenskap, historie og filosofi.


=== Forfatter ===
I 1949 begynte han å skrive for aviser og tidskrifter. I 1951 disputerte Walser med et arbeide om Franz Kafka og begynte å arbeide hos Süddeutscher Rundfunk. I 1955 kom Walsers gjennombrudd som forfatter med den halvt selvbiografiske Ein Flugzeug über dem Haus und andere Geschichten. Samtidigt ble Walser medlem i Gruppe 47. 
Walser engasjrte seg politisk på 1960-tallet og støttet aktivt SPD og ble ansett av mange også å være en sympatisør med Deutsche Kommunistische Partei, det tyske kommunistpartiet. Samtidig kom flere av hans mest kjente verker ut og han ble kjent for sine romanfigurer som ofte var antihelter. 
På 1980-tallet hadde Walser forflyttet seg stadig mer mot høyre på den politiske skala og under en forelesningsserie i 1988 erklærte han at han ikke kunne finne seig i Tysklands deling. På 1990-tallet ytret Walser seg på nytt om det gjenforente Tyskland og de aktuelle problemer som fantes.


=== Talen i Paulskirche i 1998 ===
Den 11. oktober 1998 mottok han den prestisjetunge fredspris som deles ut av Den tyske bokhandlerforeningen. Overrekkelsen fant sted i Paulskirche i Frankfurt am Main, og ved den anledning holdt fredsprisvinneren en tale slik tradisjonen tilsier. 
Talen ble beskrevet som et retorisk mesterstykke, men initierte en ny runde i debatten om hvordan Tyskland i dag skal forholde seg til sin nazistiske fortid. 
Walsers hovedbudskap var at det tyske folk måtte bli ferdig med sine skyldbetyngede minner om fortiden. Hans argumentasjon gikk ikke ut på å redusere eller benekte noen av de faktiske hendelser som hadde funnet sted. Han forsøkte heller ikke å relativisere Holocaust. Det Walser kritiserte, var hvordan tyskere selv stadig lot sin nazistiske fortid gripe inn i livsstil og begivenheter i nåtidens Tyskland. Han mente at det hadde skjedd en «ritualisering» slik at denne skyldbelagte fortid stadig kom i fokus ved nye minnesmerker, feiringer av begivenheter og pliktmessige påminnelser om Auschwitz. 
Selv om nok mange tyskere syntes at han hadde et poeng, utløste talen også sterke motangrep, særlig fra liberalt og radikalt hold, og Ignatz Bubis – President i Det jødiske sentralråd i Berlin – anklaget Walser for antisemittisme. [1]


== Familie ==
Martin Walser er far til skuespillerinnen Franziska Walser.


== Priser og utmerkelser (utvalg) ==
1998 – Friedenspreis des Deutschen Buchhandels
1992 – Den tyske ordenen Pour le Mérite für Wissenschaften und Künste.
1987 – Forbundsrepublikken Tysklands fortjenstorden
1981 – Georg Büchners pris
1955 – Gruppe 47s litteraturpris


== Referanser ==


== Eksterne lenker ==
(en) Martin Walser – kategori av bilder, video eller lyd på Commons 
(en) Martin Walser på Internet Movie Database 
(fr) Martin Walser på Allociné 
(en) Martin Walser på AllMovie 
(en) Martin Walser hos The Movie Database 
(en) Martin Walser på Discogs 
(en) Martin Walser på MusicBrainz